Predrag Matvejević

**Predrag Matvejević** (Mostar, 7. oktobra 1932. – Zagreb, 2. februara 2017.), hrvatski i talijanski književnik.

## Biografija
Matvejević je rođen u Mostaru 1932. od oca Rusa, suca u komunističkoj Jugoslaviji od 1945. godine, i majke Hrvatice iz BiH. Nakon školovanja u rodnom Mostaru započeo je studij romanistike u Sarajevu koji je završio u Zagrebu. Godine 1967. doktorirao je na sveučilištu Sorbonni u Parizu disertacijom o angažiranu i prigodnom pjesništvu. Habilitirao je također u Francuskoj.

Desetljećima je do 1991. godine predavao francusku književnost na Filozofskom fakultetu Sveučilišta u Zagrebu, od 1991. do 1994. slavensku književnost na Trećemu pariškom sveučilištu (Nouvelle Sorbonne), a od 1994. do 2007. srpsku i hrvatsku književnost i srpskohrvatski jezik na Rimskom sveučilištu La Sapienza, gdje se uspješno zalagao da se taj studijski smjer ne ugasi.

Matvejević je primio počasni doktorat u Francuskoj (Perpignan) i dva u Italiji (Genova, Trst), a dodijeljen mu je i počasni doktorat na Univerzitetu „Džemal Bijedić“ u istočnom Mostaru. Od 2002. bio je član Akademije nauka i umjetnosti BiH (ANUBiH).

Matvejević je najprevođeniji hrvatski autor u svijetu. Njegov *Mediteranski brevijar* preveden je na dvadesetak jezika (samo u Italiji prodan je u više od 300.000 primjeraka), a *Druga Venecija* na desetak. Matvejevićevu publicističku knjigu *Jugoslavenstvo danas* objavio je beogradski BIGZ 1984. kao džepno izdanje u 30.000 primjeraka.

Bio je doživotni počasni potpredsjednik Međunarodnoga PEN-a sa sjedištem u Londonu, predsjednik Znanstvenoga vijeća Mediteranskoga laboratorija u Napulju i savjetnik za politiku spram Sredozemlja Europskog povjerenstva. 

Zajedno s profesorima Miloradom Pupovcem i Žarkom Puhovskim te generalom Kočom Popovićem, osnovao je 1989. Udruženje za jugoslavensku demokratsku inicijativu (UJDI), prvu neovisnu prokomunističku političku asocijaciju u tadašnjoj Socijalističkoj Republici Hrvatskoj, koja je prethodila osnutku nacionalnih stranaka (HSLS, HDZ). Bio je član Vijeća Socijalističke radničke partije (SRP) i Savjeta *[[Novi Plamen|Novog Plamena]]*.

U Zagrebu je 2005. osuđen na uvjetnu kaznu zatvora od pet mjeseci uvjetno zbog klevete književnika  Mile Pešorde objavljene u članku *Naši talibani*. Kaznu je potvrdio Vrhovni sud Republike Hrvatske.

Nosilac je odlikovanja koje su mu dodijeli predsjednici Francuske (Legija časti), Hrvatske (Red Danice hrvatske), Slovenije, Španjolske i Italije. Dobitnik je 14 međunarodnih književnih nagrada.

## Bibliografija
* *Sartre* (esej, Zagreb, 1965)
* *Razgovori s Krležom* (Zagreb, 1969, 1971, 1974, 1978, 1982, Beograd, 1987, Zagreb, 2001)
* *Prema novom kulturnom stvaralaštvu* (Zagreb, 1975, 1977)
* *Književnost i njezina društvena funkcija* (Novi Sad, 1977)
* *Te vjetrenjače* (Zagreb, 1977, 1978)
* *Jugoslavenstvo danas* (Zagreb, 1982, Beograd, 1984)
* *Otvorena pisma* (Beograd, 1985, 1986)
* *Mediteranski brevijar* (Zagreb, 1987, 1990, 1991, 2002; Milano, 1991, Pariz 1992, Barcelona, 1992, Prag, 1992, Zürich, 1993, Amsterdam, 1994, Lisabon, 1995, Sarajevo, 1998, Atena, 1998, Los Angeles, 1999, Istanbul, 1999, Casablanca, 2000, Tel Aviv, 2001, Podgorica, 2002, Ljubljana, 2002, Cluj-Napoca, 2002, Helsinki, 2002, Skopje, 2002, Sejny-Warszawa, 2003, Tirana, 2003, Tokyo, 2003, Budimpešta, 2006, Kairo, 2007)
* *Istočni epistolar* (hrvatskom nakladniku knjige pomogla je Fondacija Soros, Zagreb, 1994; Pariz, 1993, Rim, 1998)
* *Gospodari rata i mira* (s V. Stevanovićem i Z. Dizdarevićem, Split, 2000, 2001)
* *Druga Venecija* (Zagreb, 2002; Split, 2005; Warszawa, 2002, Milano, 2003, Pariz, 2004)
* *Kruh naš* (Zagreb, 2009) 

;Knjige objavljene prvotno na francuskom jeziku
* *Pour une poétique de l'événement* (préface de J.-M. Palmier, Pariz, 1979, Bukurešt, 1980, Skopje, 1983.)
* *De la dissidence* (Lausanne, 1996)
* *Le monde «ex» - Confessions* (postface de Robet Bréchon, Pariz 1996, Milano, 1996, Zürich, 1996)
* *La Méditerranée et l'Europe - Leçons au College de France* (Pariz, 1998, Milano, 1998)
* *Les Seigneurs de la guerre (sous la direction de P. Matvejevitch*, Pariz, 1999, Milano, 1999, Prag, 2003)
* *L'Ile-Méditerranée* (Pariz, 2000)

;Knjige objavljene prvotno na talijanskom jeziku
* *Sarajevo* (Milano, 1995)
* *Ex-Jugoslavia : diario di una guerra* (Napulj, 1995)
* *Tra asilo ed esilio* (intervista a cura di Danilo De Marco, Montereale, 1997)
* *Golfo di Venezia* (Venecija, 1997)
* *Isolario Mediterraneo* (Milano, 2000)
* *Sul Danubio* (Rim, 2001)
* *Compendio d'irriverenza* (a cura di Sergej Roić, Lugano, 2001)
* *Lo specchio del Mare mediterraneo* (Lecce, 2002)
* *Un'Europa maledetta* (Milano, 2005)

## Počasti
Za svoj rad na širenju romanske kulture, Predrag Matvejević je nagrađen sljedećim odlikovanjima:
*  Orden zvijezde talijanske solidarnosti (Italija), za širenje talijanske kulture (12. 1. 2007)
*  Orden viteza umjetnosti i književnosti (Španjolska), za širenje španjolske kulture (12. 6. 2009)
*  Orden oficira Legije časti (Francuska), za širenje francuske kulture (26. 9. 2014) 

## Reference

## Vanjske veze

* 
* 
* 
* Djela čiji je autor Predrag Matvejević u međunarodnoj normativnoj datoteci VIAF
* Predrag Matvejević u katalogu Kongrasne biblioteke
*  U Njemačkoj objavljene knjige Predraga Matvejevića u katalogu Njemačke nacionalne knjižnice
* 
* Indeksiranost knjiga Predraga Matvejevića u Open Library
* Knjige kojima je autor Predrag Matvejević dostupne u digitalnoj biblioteci HathiTrust
* Indeksiranost knjiga Predraga Matvejevića u LibraryThing
* (25 minuta)